Използвайте кърпата, за да разпределите течността по повърхността.
 Оставете за необходимото време за въздействие и след това избършете, за да подсушите.
 Не използвайте повече от 50 ml/m2.
 –
 Да се използва при стайна температура (20 ± 2 °C).
 Трябва да се използват подходящи материали за кърпата за стерилни помещения, за да се сведе до минимум взаимодействието с продукта.
 Използваните кърпи трябва да се изхвърлят в затворен контейнер.
 4.1.2. Мерки за намаляване на риска, свързани със специфични употреби
 Да се носят защитни ръкавици, устойчиви на химикали, и предпазни средства за очите по време на етапа на боравене с продукта (материалът на ръкавиците трябва да бъде посочен от притежателя на разрешението в информацията за продукта).
 Да се носи непропусклив за биоцидния продукт защитен гащеризон (материалът на гащеризона трябва да бъде посочен от притежателя на разрешението в информацията за продукта).
 При работа с продукта трябва да се прилага вентилация със скорост поне 20 /ч.
 Продуктът трябва да се прилага само за дезинфекция на малки повърхности.
 4.1.3. Когато се отнася специфично до употребата, данните за вероятни преки или косвени ефекти, инструкции за първа помощ и спешни мерки за опазване на околната среда
 При вдишване: Изведете пострадалото лице на чист въздух, затоплете го и го оставете в покой в позиция, улесняваща дишането. Поддържайте отворен дихателен път. Разхлабете плътно стегнатото облекло като яка, вратовръзка или колан. Когато дишането е затруднено, подходящо обучен персонал може да помогне на засегнатото лице, като прилага кислород. Потърсете медицинска помощ. Поставете човека, изпаднал в безсъзнание, в позиция за възстановяване и контролирайте дишането.
 При контакт с кожата: Важно е веществото да се отстрани от кожата незабавно. Незабавно изплакнете обилно с вода. Продължете да промивате в продължение на поне 15 минути и потърсете лекарска помощ. Химическите изгаряния трябва да се лекуват от лекар.
 При контакт с очите: Незабавно промийте обилно с вода. Не търкайте очите. Свалете контактните лещи и отворете широко клепачите. Продължете да промивате в продължение на поне 15 минути и потърсете медицинска помощ.
 При поглъщане: Изплакнете устата обилно с вода. Дайте на пострадалия да пие малко количество вода или мляко. Спрете, ако пострадалият се почувства зле, защото повръщането може да бъде опасно. Никога не давайте нищо през устата на човек в безсъзнание. Поставете човека, изпаднал в безсъзнание, в позиция за възстановяване и контролирайте дишането. Не оставяйте пострадалия без надзор. Ако симптомите са тежки или продължават, повикайте медицинска помощ.
 Указание за необходимостта от всякакви неотложни медицински грижи и специално лечение: симптоматично лечение.
 Предпазни мерки за опазване на околната среда: Да се предотврати попадането в почвата, канавки, канализация, водни пътища и/или подпочвени води. Разлив или оттичане в естествени водоеми е вероятно да доведе до смъртта на водните организми.
 Лични предпазни мерки, предпазни средства и процедури при спешни случаи в случай на аварийно изпускане: евакуирайте района.
 Дръжте далеч от разлива. Проветрявайте зоната на теч или разлив. Дейностите по почистване трябва да се извършват само от обучен персонал, снабден с подходящи предпазни средства. Използвайте подходяща защитна екипировка.
 Методи и материали за ограничаване и почистване: Избягвайте контакт с разлетия материал. При почистване на разлив винаги носете